אקסל שפלר

אקסל שפלר (בגרמנית: Axel Scheffler; נולד ב-12 בדצמבר 1957) הוא מאייר ואנימטור גרמני. שפלר נודע בעיקר עקב עבודתו עם ג'וליה דונלדסון, כשאייר ספרים שכתבה כמו טרופותי, את ספר ההמשך טרופותי הבת את הספר "טרמפ על מטאטא", "לקוף יש בעיה" ועוד.

 ביוגרפיה 
שפלר נולד בהמבורג, גרמניה המערבית. תחילה למד באוניברסיטת המבורג את היסטוריית האמנות אך עזב את לימודיו. בשנת 1982 עבר לאנגליה, בה הוא מתגורר עד היום. לאחר תקופה באנגליה, החליט לשנות כיוון, ולהפוך להיות מאייר, הספר הראשון שאייר היה "The Piemakers" מאת הלן קרוסוול. ב-1999, אייר שפלר את "טרופותי" שכתבה ג'וליה דונלדסון, באחת מהיצירות הבולטות שלו. שפלר המשיך את שיתוף הפעולה עם דונלדסון גם ב-2001, כשאייר את הספר "טרמפ על מטאטא" וב-2004, כשאייר את ספר ההמשך של טרופותי, "טרופותי הבת". מאז שפלר אייר ספרים רבים של דונלדסון.

 קישורים חיצוניים 




קטגוריה:מאיירים גרמנים
קטגוריה:גרמנים שנולדו ב-1957